Kapuas

Kapuas () on joki, joka virtaa Kalimantanissa eli Borneon saaren Indonesialle kuuluvassa osassa. 1 143 kilometriä pitkä Kapuas on Indonesian pisin joki. Se saa alkunsa saaren keskiosan vuoristosta, virtaa länteen Länsi-Kalimantanin provinssin läpi ja laskee Etelä-Kiinan mereen. Kapuasjoki on suurimmalta osaltaan purjehduskelpoinen, ja se muodostaa tärkeän vesiväylän. Ennen mereen laskemistaan joki muodostaa suuren soisen suistoalueen. Suurin kaupunki joen varrella on Länsi-Kalimantanin pääkaupunki Pontianak.

Lähteet

Indonesian joet
Etelä-Kiinan mereen laskevat vesistöt